2. ปัจจัยความเสี่ยง

1.  ปัจจัยเสี่ยงในด้านโรงงาน

  จากการที่บริษัทอยู่ในกระบวนการฟื้นฟูกิจการตั้งแต่ช่วงปลายปี 2550 เป็นต้นมา
  และศาลล้มละลายกลางได้มีคำสั่งอนุญาตให้บริษัทจำหน่ายสิทธิการเช่าที่ดินบางส่วนให้กับบริษัท
  บีเอสทีเลเท็กซ์ จำกัด ในช่วงปลายปี 2552 นั้น
  บริษัทได้รื้อถอนทรัพย์สินที่ตั้งอยู่บนที่ดินในส่วนที่ได้มีการจำหน่ายสิทธิการเช่าให้กับ บริษัท
  บีเอสทีเลเท็กซ์ จำกัดตามเงื่อนไขที่ได้ตกลงกันไว้
  ต่อมาศาลล้มละลายกลางได้มีคำสั่งเห็นชอบด้วยแผนเมื่อวันที่ 7 กรกฎาคม 2553
  โดยบริษัทจะเปลี่ยนแปลงการผลิตปุ๋ยเคมีจากการผลิตปุ๋ยเคมีเชิงประกอบจากวัตถุดิบขั้นพื้นฐาน
  มาเป็นการผลิตปุ๋ยเคมีเชิงผสมแบบคลุกเคล้า ดังนั้นจะมีทรัพย์สินบางส่วนที่ไม่ได้ใช้งาน
  ซึ่งในปัจจุบันทรัพย์สินดังกล่าวที่ใช้ในการผลิตปุ๋ยเคมีเชิงประกอบแบบเดิมอยู่ในสภาพโรงงานชำรุดทรุดโทรมมากยิ่งขึ้น
  ดังนั้นเพื่อความปลอดภัยในการทำงาน
  บริษัทได้รื้อถอนทรัพย์สินที่ไม่ได้ใช้งานในโรงงานเฉพาะส่วนที่ได้รับอนุญาตจากการนิคมอุตสาหกรรมแห่งประเทศไทยเท่านั้น

2.2 ปัจจัยเสี่ยงด้านการตลาด

  2.2.1 ความเสี่ยงจากสภาวะการตลาดอันเกิดจากสภาพภูมิอากาศ

  ผลกระทบจากภาวะโลกร้อน
  สภาพดินฟ้าอากาศแปรปรวนมีทั้งปัญหาน้ำท่วมและความแห้งแล้งที่ไม่สามารถคำนวณสภาพอากาศได้แน่นอน
  และการจัดการปัญหาน้ำ ส่งผลกระทบให้เกิดความเสียหายแก่พื้นที่การเกษตร
  และการตัดสินใจซื้อปุ๋ยเคมีของเกษตรกร และส่งผลกระทบต่อปริมาณความต้องการปุ๋ยโดยตรง

2.2.2 ความเสี่ยงจากต้นทุนราคาวัตถุดิบและสินค้าสูงขึ้น

  ความผันผวนของราคาปุ๋ยเคมีในตลาดโลก ตลอดจนราคาวัตถุดิบและสินค้าสำเร็จรูป
  ข้อตกลงการค้าเสรีของประเทศในกลุ่มอาเซียนด้วยกันและประเทศร่วมค้า
  อันส่งผลผลกระทบโดยตรงต่อต้นทุนในการผลิตและจำหน่ายทั้งสิ้น

  นอกจากนี้ราคาน้ำมันที่สูง ทำให้ค่าใช้จ่ายขนส่งแม่ปุ๋ยเพิ่มขึ้นเพราะแหล่งแม่ปุ๋ยที่อยู่ใกล้ไทย
  ที่มาจากประเทศจีนไม่มีการส่งออก จะต้องนำเข้าปุ๋ยจากประเทศที่อยู่ไกลๆ เข้ามา ปัจจัยต่างๆ
  เหล่านี้ล้วนทำให้ปุ๋ยราคาแพงขึ้น

  2.2.3 ความเสี่ยงจากการที่ผู้บริโภคใช้สินค้าทดแทน

  จากปัญหาราคาปุ๋ยเคมีมีราคาแพง ส่งผลให้เกษตรกรลดปริมาณการใช้ปุ๋ยเคมี และจัดหา
  ปุ๋ยอินทรีย์ ปุ๋ยอินทรีย์เคมี ปุ๋ยพืชสดเข้ามาทดแทนปุ๋ยเคมี
  แต่เนื่องจากเกษตรกรประสบปัญหาเรื่องคุณภาพปุ๋ยในตลาด
  ภาครัฐจึงต้องเข้ามากำกับดูแลทั้งด้านคุณภาพและราคา
  พร้อมทั้งให้คำแนะนำความรู้ในการใช้ปุ๋ยอย่างใกล้ชิด
  รวมถึงการรณรงค์ให้เกษตรกรใช้ปุ๋ยอินทรีย์ควบคู่ไปกับปุ๋ยเคมีเพื่อความยั่งยืนของผืนดินเกษตรกรรมและลดต้นทุนผลผลิตที่เพิ่มขึ้นทำให้เกษตรกรบางส่วนไปใช้ปุ๋ยอินทรีย์
  ปุ๋ยอินทรีย์เคมีเป็นปัจจัยการผลิตเพิ่มขึ้น

2.3 ความเสี่ยงทางการเงิน

  2.3.1 ความเสี่ยงทางด้านสภาพคล่อง

  บริษัทอยู่ในกระบวนการฟื้นฟูกิจการ โดยศาลล้มละลายกลางได้มีคำสั่งให้ฟื้นฟูกิจการบริษัท
  ปุ๋ยเอ็นเอฟซี จำกัด (มหาชน) และแต่งตั้งบริษัทเป็นผู้ทำแผนเมื่อวันที่ 28 มกราคม 2552
  และศาลล้มละลายกลางมีคำสั่งเห็นชอบด้วยแผนและแต่งตั้งบริษัทเป็นผู้บริหารแผน เมื่อวันที่ 7
  กรกฎาคม 2553 ดังนั้นในปี 2554
  บริษัทจึงอยู่ระหว่างการปฏิบัติตามแผนโดยต้องจัดหากระแสเงินสดจากการดำเนินงานมาชำระหนี้ตามแผน
  ทำให้บริษัทยังคงมีความเสี่ยงด้านสภาพคล่องในกรณีบริษัทไม่ได้รับการสนับสนุนเงินทุนหมุนเวียนในการดำเนินงานตามแผนธุรกิจจากสถาบันการเงิน
  หรือ กรณีที่บริษัทไม่สามารถจำหน่ายสินทรัพย์รองตามแผนฟื้นฟูกิจการได้
  ซึ่งอาจเป็นเหตุให้บริษัทไม่สามารถดำเนินธุรกิจตามแผนอย่างต่อเนื่อง
  ส่งผลให้บริษัทไม่สามารถจัดหากระแสเงินสดมาชำระหนี้ให้กับเจ้าหนี้ตามแผนได้ตามกำหนด

2.3.2 ความเสี่ยงจากอัตราแลกเปลี่ยนเงินตราต่างประเทศ

  บริษัท มีความเสี่ยงจากอัตราแลกเปลี่ยนเงินตราต่างประเทศ ซึ่งเกิดจากการนำเข้าสินค้าที่ผู้ขาย
  กำหนดราคาซื้อขายเป็นเงินสกุลดอลลาร์สหรัฐ เป็นส่วนใหญ่
  เมื่อมีความผันผวนจากอัตราแลกเปลี่ยนดังกล่าว
  อาจส่งผลกระทบต่อต้นทุนสินค้าที่นำเข้ามาขายไม่สอดคล้องกับรายได้จากการขายสินค้า บริษัท
  จึงมีนโยบายที่จะลดความเสี่ยงจากอัตราแลกเปลี่ยนโดยการทำสัญญาซื้ออัตราแลกเปลี่ยนล่วงหน้าทันที
  ที่มีโอกาสเพื่อลดความเสี่ยงจากอัตราแลกเปลี่ยนดังกล่าว
  นอกจากนี้ในสภาวะเงินบาทแข็งค่าในปัจจุบันจะส่งผลให้บริษัทมีต้นทุนนำเข้าสินค้าที่ถูกลงอีกด้วย

  2.3.3 ความเสี่ยงจากการให้สินเชื่อ

  ด้วยลักษณะการขายสินค้าและบริการของบริษัท
  ได้มีการขายสินค้าและบริการเป็นเงินเชื่อให้กับลูกค้า
  บริษัทจึงมีความเสี่ยงจากการให้สินเชื่อดังกล่าว ดังนั้น บริษัท
  จึงได้แต่งตั้งคณะกรรมการสินเชื่อเพื่อกำหนดนโยบายการให้สินเชื่อ
  นอกจากนี้บริษัทได้เรียกเก็บเงินค่าสินค้าและบริการล่วงหน้าจากลูกค้าเกือบทั้งหมด
  จึงคาดว่าจะไม่มีความเสียหายที่เป็นสาระสำคัญอันเนื่องมาจากการเก็บหนี้ไม่ได้

4.  ความเสี่ยงจากเงินลงทุนในบริษัทย่อยอาจมีมูลค่าลดลง

  ตามที่ บรรษัทบริหารสินทรัพย์ไทย (“บสท.”) ได้ร้องขอให้ศาลล้มละลายกลางพิทักษ์ทรัพย์ บริษัท
  ท่าเรือระยอง จำกัด (“บริษัทย่อย”)ในฐานะผู้ค้ำประกันหนี้หุ้นกู้ให้กับบริษัท เนื่องจากทาง
  บสท.ได้รับชำระหนี้จากแผนฟื้นฟูกิจการไม่เต็มจำนวน โดยถูกลดหนี้ร้อยละ 20
  ของหนี้ตามคำสั่งเจ้าพนักงานพิทักษ์ทรัพย์ บสท.จึงได้เรียกร้องให้ บริษัทย่อย
  ในฐานะผู้ค้ำประกันมาชำระหนี้แทน และขณะที่อยู่ระหว่างการเจรจาประนอมหนี้นั้น ทาง
  บสท.ได้ไปยื่นคำร้องขอต่อศาลล้มละลายกลางให้มีคำสั่งพิทักษ์ทรัพย์ บริษัท ท่าเรือระยอง จำกัด
  โดยให้เหตุผลว่า ไม่ให้ความร่วมมือในการประนอมหนี้ ต่อมาเมื่อวันที่ 26 กรกฎาคม 2554
  ศาลล้มละลายกลางได้มีคำสั่งพิทักษ์ทรัพย์บริษัทย่อย
  แม้ว่าบริษัทย่อยจะมีทรัพย์สินมากกว่าหนี้สินก็ตาม
  บริษัทย่อยจึงอุทธรณ์ไปยังศาลฎีกาเพื่อให้กลับคำสั่งศาลล้มละลายกลาง
  ซึ่งปัจจุบันอยู่ระหว่างการพิจารณาของศาลฎีกา
  บริษัทจึงมีความเสี่ยงที่เงินลงทุนในบริษัทย่อยอาจจะต้องมีมูลค่าลดลง
  เนื่องจากผลของการถูกพิทักษ์ทรัพย์ดังกล่าว

3.  ความเสี่ยงจากการที่บริษัทย่อยถูกบอกเลิกสัญญาระยะยาว

  ตามที่ศาลล้มละลายกลางได้มีคำสั่งพิทักษ์ทรัพย์บริษัทย่อยเมื่อวันที่ 26 กรกฎาคม 2554 นั้น
  ทำให้การนิคมอุตสาหกรรมแห่งประเทศไทย (“กนอ.”)
  ได้บอกเลิกสัญญาร่วมดำเนินงานพัฒนาพื้นที่ท่าเทียบเรือ กับ
  บริษัทย่อยและขอให้ส่งมอบท่าเทียบเรือคืน กนอ.โดยอ้างถึง ข้อ 4.2
  แห่งสัญญาร่วมดำเนินงานพัฒนาพื้นที่ท่าเทียบเรือ ฉบับลงวันที่ 14 มิถุนายน 2549
  ซึ่งบริษัทย่อยและบริษัทไม่ยอมรับการบอกเลิกสัญญาดังกล่าวและบริษัทย่อยได้ชี้แจงและโต้แย้งไปยัง
  กนอ.และเจ้าพนักงานพิทักษ์ทรัพย์ ในขณะที่บริษัทจะโต้แย้งโดยการยื่นคำร้องตามมาตรา 90/12
  (8) ไปยังศาลล้มละลายกลาง
  เนื่องจากท่าเทียบเรือของบริษัทย่อยเป็นสินทรัพย์ที่ใช้ในการดำเนินธุรกิจตามแผนฟื้นฟูกิจการของบริษัท
  ทาง กนอ.จึงมิอาจเอาทรัพย์คืนได้
  แต่ศาลล้มลายกลางได้มีคำสั่งยกคำร้องเนื่องจากพิจารณาแล้วเห็นว่าบริษัทและบริษัทย่อยเป็นคนละนิติบุคคล
  บริษัทย่อยจึงไม่อยู่ภายใต้การฟื้นฟูกิจการของบริษัท
  ดังนั้นบริษัทจึงได้ยื่นอุทธรณ์คำสั่งของศาลชั้นต้นไปยังศาลฎีกา
  ปัจจุบันคดีดังกล่าวยังอยู่ระหว่างการพิจารณาของศาลฎีกา